Source: http://www.legex.ro/OUG-56-2003-35459.aspx
Timestamp: 2020-02-25 02:22:13+00:00
Document Index: 14441566

Matched Legal Cases: ['Articolul 5', 'Articolul 16', 'articolul 18', 'Articolul 16', 'articolul 19', 'Articolul 16', 'articolul 20', 'Articolul 16', 'articolul 40', 'Articolul 16', 'articolul 44', 'Articolul 5', 'Articolul 10', 'Articolul 11']

OUG 56/2003 | Legislatie gratuita
Articolul 5 din actul OUG 56 2003 in legatura cu Legea 544 2001
Articolul 16 din actul OUG 56 2003 modifica articolul 18 din actul Legea 23 1969
Articolul 16 din actul OUG 56 2003 abrogă articolul 19 din actul Legea 23 1969
Articolul 16 din actul OUG 56 2003 abrogă articolul 20 din actul Legea 23 1969
Articolul 16 din actul OUG 56 2003 modifica articolul 40 din actul Legea 23 1969
Articolul 16 din actul OUG 56 2003 abrogă articolul 44 din actul Legea 23 1969
Articolul 5 din actul OUG 56 2003 in legatura cu Cod 0 1968
Articolul 10 din actul OUG 56 2003 in legatura cu Ordin 3131 2003
Articolul 11 din actul OUG 56 2003 in legatura cu Ordin 3131 2003
OUG 56 2003 aprobat de Legea 403 2003
ORDONANTA DE URGENTA Nr. 56 din 25 iunie 2003
privind unele drepturi ale persoanelor aflate in executarea pedepselor privative de libertate
ACT PUBLICAT IN: MONITORUL OFICIAL NR. 457 din 27 iunie 2003
(1) Se interzice supunerea oricarei persoane aflate in executarea unei pedepse privative de libertate la tortura, la tratamente inumane sau degradante ori la alte rele tratamente.
(1) In timpul executarii pedepselor privative de libertate este interzisa orice forma de discriminare pe temei de rasa, de nationalitate, de origine etnica, de limba, de religie, de sex, de orientare sexuala, de opinie, de apartenenta politica, de avere sau de origine sociala.
Exercitarea drepturilor persoanelor aflate in executarea pedepselor privative de libertate
(1) Exercitarea drepturilor persoanelor aflate in executarea pedepselor privative de libertate nu poate fi ingradita decat in limitele si in conditiile prevazute de prezenta ordonanta de urgenta, de Codul de procedura penala si de alte legi.
(2) Impotriva masurilor privitoare la exercitarea drepturilor, luate de catre administratia penitenciarului, persoanele aflate in executarea pedepselor privative de libertate pot face plangere la judecatoria in a carei circumscriptie se afla penitenciarul.
(3) Plangerea se judeca potrivit art. 460 alin. 1 si alin. 3 - 6 din Codul de procedura penala, care se aplica in mod corespunzator.
(4) Persoana aflata in executarea pedepsei privative de libertate este adusa, in mod obligatoriu, la judecarea plangerii.
(5) Instanta, solutionand plangerea, pronunta una dintre urmatoarele solutii:
a) admite plangerea si dispune anularea, revocarea sau modificarea masurii luate de catre administratia penitenciarului;
(6) Hotararea instantei poate fi atacata cu recurs.
(1) Dreptul persoanelor aflate in executarea pedepselor privative de libertate, de a avea acces la informatiile de interes public, nu poate fi ingradit.
(2) Accesul persoanelor aflate in executarea pedepselor privative de libertate la informatiile de interes public se realizeaza in conditiile legii.
Masuri pentru asigurarea accesului la dispozitiile legale si documentele privind executarea pedepselor privative de libertate
(1) Dispozitiile Codului penal referitoare la executarea pedepselor privative de libertate si ale prezentei ordonante de urgenta, dispozitiile Legii nr. 544/2001 privind liberul acces la informatiile de interes public si ale Hotararii Guvernului nr. 123/2002 pentru aprobarea Normelor metodologice de aplicare a Legii nr. 544/2001 privind liberul acces la informatiile de interes public, precum si dispozitiile ordinelor emise in temeiul prezentei ordonante de urgenta si ale regulamentului de ordine interioara a penitenciarului sunt aduse la cunostinta persoanelor condamnate la pedepse privative de libertate sau sunt puse la dispozitia acestora, in limba romana sau in limba pe care o inteleg, imediat dupa primirea in penitenciar.
(2) Textele dispozitiilor legale la care se face referire in alin. (1) se pun la dispozitie persoanelor aflate in executarea pedepselor privative de libertate, in penitenciare, in locuri accesibile.
(3) In cazul persoanelor aflate in executarea pedepselor privative de libertate care au deficiente de comunicare, aducerea la cunostinta a dispozitiilor legale la care se face referire in alin. (1) se realizeaza prin folosirea unor modalitati care sa permita intelegerea acestora.
(4) Ducerea la indeplinire a dispozitiilor alin. (1) si (3) se consemneaza intr-un proces-verbal.
(5) Persoana condamnata la o pedeapsa privativa de libertate si aparatorul acesteia au acces, in prezenta persoanei anume desemnate de directorul penitenciarului, la urmatoarele documente referitoare la situatia sa:
a) documentele intocmite in urma examenelor medicale;
b) documentele din care rezulta indeplinirea obligatiilor prevazute in alin. (1) sau (3);
c) documentele referitoare la masurile luate de catre administratia penitenciarului cu privire la exercitarea drepturilor persoanei condamnate la pedeapsa privativa de libertate;
d) alte documente intocmite in timpul executarii pedepsei privative de libertate care privesc regimul de executare a acesteia.
(6) Datele cu caracter personal ale persoanelor condamnate la pedepse privative de libertate sunt confidentiale, potrivit legii.
Dreptul de petitionare si dreptul la corespondenta
(2) Forma si continutul petitiei nu pot fi modificate decat de persoana aflata in executarea pedepsei privative de libertate.
(3) Petitiile si raspunsul la acestea au caracter confidential si nu pot fi deschise sau retinute.
(4) In sensul prezentei ordonante de urgenta, termenul petitie include orice cerere sau sesizare adresata autoritatilor publice, institutiilor publice, organelor judiciare, instantelor sau organizatiilor internationale a caror competenta este acceptata ori recunoscuta de Romania.
Dreptul la corespondenta
(1) Dreptul la corespondenta al persoanelor aflate in executarea pedepselor privative de libertate este garantat.
(2) Forma si continutul corespondentei nu pot fi modificate decat de persoana aflata in executarea pedepsei privative de libertate.
(3) Corespondenta are caracter confidential si nu poate fi deschisa sau retinuta decat in limitele si conditiile prevazute de lege.
(4) In scopul prevenirii introducerii in penitenciar, prin intermediul corespondentei, a drogurilor, substantelor toxice, explozibililor sau a altor asemenea obiecte a caror detinere este interzisa, corespondenta poate fi deschisa, fara a fi citita, in prezenta persoanei condamnate.
(5) Corespondenta poate fi deschisa si retinuta daca exista indicii temeinice cu privire la savarsirea unei infractiuni. Persoana aflata in executarea pedepsei privative de libertate este instiintata in scris, de indata, cu privire la luarea acestor masuri, iar corespondenta retinuta se claseaza intr-un dosar special, care se pastreaza de administratia penitenciarului.
(6) Deschiderea si retinerea corespondentei, potrivit dispozitiilor alin. (5), se pot face numai pe baza dispozitiei emise in scris si motivat, de catre directorul penitenciarului.
(7) Dispozitiile alin. (4) si (5) nu se aplica in cazul corespondentei cu aparatorul sau cu organizatiile neguvernamentale care isi desfasoara activitatea in domeniul protectiei drepturilor omului.
Masuri pentru asigurarea exercitarii dreptului de petitionare si a dreptului la corespondenta
(1) Pentru asigurarea exercitarii dreptului de petitionare si a dreptului la corespondenta, directorul penitenciarului are obligatia de a lua masurile necesare pentru instalarea de cutii postale in interiorul penitenciarului.
(2) Petitiile si corespondenta sunt colectate de catre personalul furnizorului de servicii postale, caruia i se asigura accesul in interiorul penitenciarului.
(3) Personalul furnizorului de servicii postale este insotit in interiorul penitenciarului de o persoana anume desemnata de directorul penitenciarului.
(4) Raspunsul la petitii si corespondenta adresata persoanelor aflate in executarea pedepselor privative de libertate se preda de indata destinatarului, sub semnatura.
(5) Cheltuielile ocazionate de exercitarea dreptului de petitionare si a dreptului la corespondenta sunt suportate de catre persoanele aflate in executarea pedepselor privative de libertate. In cazul in care aceste persoane nu dispun de mijloacele banesti necesare, cheltuielile pentru exercitarea dreptului de petitionare prin cereri si sesizari adresate organelor judiciare, instantelor sau organizatiilor internationale a caror competenta este acceptata ori recunoscuta de Romania si cele pentru exercitarea dreptului la corespondenta cu familia si cu aparatorul sunt suportate de catre administratia penitenciarului.
(1) Persoanele aflate in executarea pedepselor privative de libertate au dreptul sa efectueze convorbiri telefonice de la telefoanele publice cu cartela instalate in penitenciare. Convorbirile telefonice au caracter confidential.
(3) Numarul, periodicitatea si durata convorbirilor telefonice care pot fi efectuate de persoanele aflate in executarea pedepselor privative de libertate se stabilesc de catre administratia penitenciarului, in functie de numarul persoanelor detinute si al posturilor telefonice publice instalate.
(4) Cheltuielile ocazionate de efectuarea convorbirilor telefonice sunt suportate de catre persoanele aflate in executarea pedepselor privative de libertate.
Dreptul de a primi vizite si dreptul de a primi bunuri
(1) Persoanele aflate in executarea pedepselor privative de libertate au dreptul de a primi vizite, in spatii special amenajate, sub supravegherea vizuala a personalului administratiei penitenciarului.
(2) Persoanele aflate in vizita sunt supuse controlului specific.
(3) Durata si periodicitatea vizitelor se stabilesc prin ordin al ministrului justitiei, care se publica in Monitorul Oficial al Romaniei, Partea I.
(4) Persoanele aflate in executarea pedepselor privative de libertate au dreptul de a primi oricand, in conditii de confidentialitate, vizite ale aparatorului.
Dreptul de a primi bunuri
(1) Persoanele aflate in executarea pedepselor privative de libertate au dreptul de a primi bunuri.
(2) Numarul si greutatea pachetelor care pot fi primite de persoanele aflate in executarea pedepselor privative de libertate, precum si bunurile care pot fi primite, pastrate si folosite de aceste persoane se stabilesc prin ordin al ministrului justitiei, care se publica in Monitorul Oficial al Romaniei, Partea I.
(3) Persoanele aflate in executarea pedepselor privative de libertate pot primi sume de bani, care se consemneaza in fisa contabila nominala.
(4) Cotele din sumele de bani cuvenite persoanelor aflate in executarea pedepselor privative de libertate pentru munca prestata, sumele primite de la persoanele fizice sau juridice in timpul executarii pedepsei si sumele aflate asupra lor la primirea in penitenciar pot fi folosite pentru exercitarea dreptului de petitionare, a dreptului la corespondenta si a dreptului la convorbiri telefonice, pentru efectuarea examenului medical prevazut in art. 13 alin. (4), pentru cumpararea de bunuri, sprijinirea familiei sau alte asemenea scopuri, pentru repararea pagubelor cauzate bunurilor puse la dispozitie de administratia penitenciarului si pentru plata transportului pana la domiciliu la punerea in libertate.
(1) Dreptul la asistenta medicala al persoanelor aflate in executarea pedepselor privative de libertate este garantat.
(2) Asistenta medicala in penitenciare se asigura ori de cate ori este necesar sau la cerere, cu personal calificat, in mod gratuit, potrivit legii.
(3) Persoanele aflate in executarea pedepselor privative de libertate beneficiaza in mod gratuit de tratament medical si de medicamente.
(1) Examenul medical al persoanelor condamnate la pedepse privative de libertate se realizeaza la primirea in penitenciare si, in timpul executarii pedepsei, in mod periodic.
(2) Examenul medical se realizeaza in conditii de confidentialitate.
(3) Medicul care efectueaza examenul medical are obligatia de a sesiza procurorul in cazul in care constata ca persoana condamnata a fost supusa la tortura, tratamente inumane sau degradante ori la alte rele tratamente, precum si obligatia de a consemna in fisa medicala cele constatate si declaratiile persoanei condamnate in legatura cu acestea.
(4) In cazurile prevazute in alin. (3), persoana condamnata la o pedeapsa privativa de libertate are dreptul de a cere sa fie examinata, la locul de detinere, de un medic din afara sistemului penitenciar, desemnat de aceasta, sau de un medic legist. Constatarile medicului din afara sistemului penitenciar se consemneaza in fisa medicala a persoanei condamnate, iar certificatul medico-legal se anexeaza la fisa medicala, dupa ce persoana condamnata a luat cunostinta de continutul sau, sub semnatura.
(5) Cheltuielile ocazionate de examenul medical prevazut in alin. (4) se suporta de catre solicitant.
Drepturile altor categorii de persoane private de libertate
(1) Dispozitiile prezentei ordonante de urgenta se aplica in mod corespunzator persoanelor arestate preventiv, persoanelor aflate in executarea sanctiunii inchisorii contraventionale si persoanelor internate in centrele de reeducare.
(2) Exercitarea drepturilor persoanelor arestate preventiv poate fi restransa si in conditiile prevazute in Codul de procedura penala.
Pentru asigurarea punerii in aplicare a dispozitiilor prezentei ordonante de urgenta, ministrul justitiei emite norme metodologice, aprobate prin ordin, care se publica in Monitorul Oficial al Romaniei, Partea I.
(1) Dispozitiile art. 18 alin. 1 si 2, art. 19, 20, art. 40 alin. 1 si 2 si ale art. 44, precum si dispozitiile referitoare la dreptul de petitionare si dreptul la corespondenta din Legea nr. 23/1969 privind executarea pedepselor, republicata in Buletinul Oficial, Partea I, nr. 62 din 2 mai 1973, cu modificarile si completarile ulterioare, se abroga.
(2) Dispozitiile Regulamentului privind executarea unor pedepse si a masurii arestarii preventive, aprobat prin Hotararea Consiliului de Ministri nr. 2.282 din 15 decembrie 1969, cu modificarile si completarile ulterioare, sunt si raman abrogate.
COMENTARII la OUG 56/2003
Momentan nu exista niciun comentariu la OUG 56 din 2003
Alte acte pe aceeaşi temă cu OUG 56/2003
Ordin 3131 2003
privind durata si periodicitatea vizitelor, numarul si greutatea pachetelor cu alimente, precum si bunurile care pot fi primite, pastrate si folosite de catre persoanele aflate in executarea pedepselor privative de libertate
Legea 403 2003
pentru aprobarea Ordonantei de urgenta a Guvernului nr. 56/2003 privind unele drepturi ale persoanelor aflate in executarea pedepselor privative de libertate